AKTINA Productions

Το AKTINA Productions, Inc. (ΑΚΤΙΝΑ), που εδρεύει στην Νέα Υόρκη, ΗΠΑ, είναι ένας Ελληνοαμερικανικός μη κερδοσκοπικός και απαλλαγμένος φορολογικά (tax-exempt) 501(c)(3) Πολιτιστικός Οργανισμός που ασχολείται με Μέσα Ενημέρωσης και Καλές Τέχνες. Προβάλλει τον πολιτισμό της Ελλάδας και της Κύπρου μέσω ραδιοφώνου, τηλεόρασης και ζωντανών εκδηλώσεων.Ιδρύθηκε στη Νέα Υόρκη στις αρχές του 1993 από την Έλενα Μαρουλλέτη και κατοχυρώθηκε επίσημα από την αμερικανική κυβέρνηση στις 15 Ιουλίου 1993.

Ιστορία
Ο οργανισμός AKTINA έχει στην ιδιοκτησία του και διαχειρίζεται τα κοινωφελή μέσα ενημέρωσης, AKTINA FM και . Επιπλέον, διαθέτει και διαχειρίζεται είκοσι ένα καθιερωμένα domains, τα οποία φιλοξενούν τις ιστοσελίδες του. Αυτές οι ιστοσελίδες που φέρουν την αναγνωρισμένη Trademark επωνυμία ΑΚΤΙΝΑ FM, παρέχουν επίσης και τη διαδικτυακή ροή του Ελληνοαμερικανικού Ραδιοφωνικού Σταθμού AKTINA FM, ο οποίος εκπέμπει συνεχώς 24 ώρες το 24ωρο, 7 ημέρες την εβδομάδα, σε όλη την επικράτεια των ΗΠΑ και παγκοσμίως.


Τον Μάιο του 1993, το CYPRECO of America, Inc., ένας επίσης Ελληνοαμερικανικός μη κερδοσκοπικός και απαλλαγμένος φορολογικά (tax-exempt) 501(c)(3) πολιτιστικός οργανισμός που εδρεύει στις ΗΠΑ, ξεκίνησε συνεργασία με το ΑΚΤΙΝΑ Productions, Inc., σαν συν-χορηγός για την παρουσίαση πολιτιστικών προγραμμάτων για την Κύπρο και την Ελλάδα στο πλαίσιο των εκπομπών του Ελληνοαμερικανικού Ραδιοφώνου ΑΚΤΙΝΑ FM, που καθιερώθηκε αρχικά στον δημόσιο σταθμό της Νέας Υόρκης WNYE 91.5FM και αμέσως μετά στο διαδίκτυο.Στις αρχές του 2020, το CYPRECO επέκτεινε αυτή την συνεργασία για την παρουσίαση παρόμοιων πολιτιστικών προγραμμάτων στο ΑΚΤΙΝΑ ΤV.


Στις αρχές του 1994, το ΑΚΤΙΝΑ Productions, Inc., πρωτοπαρουσίασε και καθιέρωσε την συναυλιακή σειρά, ΕΛΛΗΝΙΚΟ ΜΟΥΣΙΚΟ ΤΑΞΙΔΙ (GREEK MUSIC JOURNEY).Πάνω από 30 παραγωγές συναυλιών έχουν παρουσιαστεί σε θέατρα της Νέας Υόρκης. Η σειρά του ΑΚΤΙΝΑ, ΕΛΛΗΝΙΚΟ ΜΟΥΣΙΚΟ ΤΑΞΙΔΙ, είχε επίσης επιλεχθεί από το Lincoln Center της Νέας Υόρκης για να αντιπροσωπεύσει την Ελλάδα το 1988, 1999 και 2000 κατά τη διάρκεια του ετήσιου υπαίθριου διεθνούς μουσικού φεστιβάλ, «Lincoln Center Out Of Doors Festival.»

Στις 26 Οκτωβρίου 2018, κατά τη διάρκεια τελετής που διοργανώθηκε στα κεντρικά γραφεία του Δημοτικού Συμβουλίου της Νέας Υόρκης, ο τότε Πρόεδρος του Δημοτικού Συμβουλίου, Κόρυ Τζόνσον μαζί με όλα τα μέλη του Δημοτικού Συμβουλίου και με την συμμετοχή άλλων αξιωματούχων της Πόλης της Νέας Υόρκης, βράβευσαν το ΑΚΤΙΝΑ Productions, Inc., με ειδική Προκήρυξη τιμώντας την 25η επέτειο της ίδρυσής του. Ο οργανισμός έχει επίσης βραβευθεί με πολλές άλλες Προκηρύξεις, Διακρίσεις και Τιμητικά Διπλώματα από άλλους εκλεγμένους αξιωματούχους από διάφορα κλιμάκια της τοπικής κυβέρνησης της Πόλης και Πολιτείας της Νέας Υόρκης αλλά και από Βουλευτές και Γερουσιαστές σε εθνικό επίπεδο στις ΗΠΑ. Οι Προκηρύξεις («Congressional Records») από μέλη του αμερικανικού Κογκρέσου, είναι καταχωρημένες στα αρχεία της Βουλής των Αντιπροσώπων των ΗΠΑ.

 Παραπομπές 

Εξωτερικοί σύνδεσμοι
Επίσημη Ιστοσελίδα


Κατηγορία:Ελληνική Ραδιοφωνία
Διαδικτυο
Κατηγορία:Ψηφιακή τεχνολογία
Κατηγορία:Μη κυβερνητικές οργανώσεις